Rikunarita-ORG/Wikinium huggingface dataset:
# Rustam Kasimdžanov

| Rustam Kasimdžanov |
| --- |
| Rustam Kasimdžanov |
| Rođenje | 5. decembra 1979.  (1979-12-05) |

**Rustam Kasimdžanov** (5. 12. 1979., Taškent) je uzbečki šahist. Na uzbečkom jeziku njegovo prezime se piše **Qosimjanov** (latinica je službeno pismo u Uzbekistanu od 1992.), na ruskom *Касымджанов*, a na engleskom *Kasimdzhanov*. Kasimdžanov živi u Njemačkoj.

Svjetski prvak u verziji FIDE 2004. - 2005. godine. Na rating listi FIDE od 1. 10. 2005. zauzima 34. mjesto. Najbolji plasman imao je 2001. (11. mjesto).

Kasimdzhanov (1999)
Šah je naučio igrati s pet godina. Godine 1994. pobijedio je na prvenstvu Azije za omladince, a 1998. na prvenstvu Azije za seniore. Drugi je na prvenstvu svijeta za igrače do 20 godina 1999. Naslov velemajstora osvojio je 1997.

Titulu svjetskog prvaka osvojio je na turniru u Tripoliju (Libija) 2004. godine. Pobijedio je u sedam kratkih mečeva, od toga pet puta u dodatnim brzopoteznim partijama, odigravši ukupno 30 partija. U finalu je pobijedio Michaela Adamsa. U prvom dijelu (šest partija po normalnom tempu) rezultat je bio 2-2 uz dva remija. U dvije dodatne partije po ubrzanom tempu (25 minuta + 10 sekundi po potezu), Kasimdžanov je jednu dobio i jednu remizirao.

Ovaj tip natjecanja očito pogoduje Kasimdžanovu, jer je i na prethodnom turniru za svjetsko prvenstvo, 2002., došao do finala gdje je izgubio od Ananda. Inače, pokazuje znatne oscilacije, pa je imao i nekih katastrofalnih rezultata.

Početkom 2005., u pokušaju objedinjavanja titula svjetskog prvaka, bio je planiran njegov meč s Garijem Kasparovom, ali nije realiziran. (Kasparov je objavio povlačenje iz šaha na proljeće 2005.)

Na turniru za svjetsko prvenstvo u Argentini u devetom i desetom mjesecu 2005. godine (dvokružni turnir osmero) osvojio je šesto mjesto.

## Vanjske veze

* Veliki izbor Kasimdžanovljevih partija
* Kasimdzhanov wins FIDE title
# Veselin Topalov

Veselin Topalov
**Veselin Topalov** (bug. Веселин Александров Топалов) (rođen: Ruse, Bugarska, 15. ožujka 1975.) je bugarski šahist. Svjetski prvak u verziji FIDE od 2005. godine.

## Karijera do 2005

Naučio je igrati šah s osam godina. Već sa 12 godina osvaja titulu nacionalnog majstora. Godine 1989. u Aguadilji, Portoriko postaje svjetski prvak u kategoriji muških do 14 godina. Slijedeće godine u Singapuru drugi je na svjetskom prvenstvu muških do 16 godina. Naslov velemajstora osvojio je 1992. godine, u dobi od 17 godina.

Već 1993. ulazi među deset najboljih na svijetu. Nakon toga donekle stagnira, ne uspijevajući se probiti u sam vrh.

Na meč-turniru FIDE svjetskog prvenstva u New Delhiju, Indija 2000. g. dolazi do četvrtfinala. Godine 2004. na turniru u Tripoliju, Libija dolazi do polufinala.

Godine 2002. igrao je finalni meč kandidata za prvaka svijeta u verziji PCA protiv Petera Leke i izgubio 1,5-2,5.

Vrhunac karijere postiže od polovice 2004, kada se penje na Rating listi FIDE. Na listi (objavljuje se svaka tri mjeseca) od 1. siječnja 2005. dolazi na 3. mjesto (iza Kasparova i Ananda).

Ožujka 2005. podijelio je prvo mjesto s Kasparovom na turniru u Linaresu (Španjolska), a nakon toga pobijedio (ispred Ananda) na najjačem turniru godine u Sofiji (Bugarska).

## Svjetski prvak

U rujnu i listopadu 2005. FIDE je organizirala dvokružni turnir osmero ponajboljih svjetskih igrača za naslov svjetskog prvenstva u San Luisu, Argentina. Topalov je uvjerljivo osvojio prvo mjesto sa šest pobjeda i osam remija (u prvom krugu imao je šest pobjeda i jedan remi).

Nakon ovog uspjeha, na rating listi od 1. siječnja 2006. bit će drugi na svijetu, iza Kasparova, koji je nakon spomenutog turnira u Linaresu objavio da više neće igrati. Topalov će također postati treći igrač u povijesti s ratingom većim od 2800 (nakon Kasparova i Kramnika).

Vode se pregovori za meč sa "klasičnim svjetskim prvakom" Vladimirom Kramnikom u kojem bi titule trebale biti ujedinjene.

## Vanjske veze

* Topalovljeve partije na ChessGames.com
* Pozicije iz njegovih partija u obliku zagonetki
* Izvještaji sa svjetskog prvenstva u San Luisu
* Meč Topalov-Leko 2002
# Bel canto

**Bel canto** (tal. lijepo pjevanje) je naziv za talijansku vokalnu tehniku osamnaestog stoljeća u kojoj se posebna pažnja posvećuje ljepoti tona i njegovoj briljantnoj izvedbi nego dramatičnim izražajima i romantičkim emocijama.

Ova je tehnika pjevanja tokom povijesti trpila brojne kritike kao što su korištenje tehnike radi nje same (bez previše obzira prema cjelini glazbenog djela) i učestalo naglašavanje virtuoznih elemenata (koloratura), no glazbeni stručnjaci slažu se oko vrhunske umjetničke vrijednosti ove tehnike koja se veže uz najbolja djela najznačajnijih opernih skladatelja (W. A. Mozart, G. Rossini, G. Donizetti i dr.). Karakteristika ove tehnike pjevanja je korištenje cijelog vokalnog instrumenta a ne samo dijela instrumenta kao u lied tehnici pjevanja. Oslonac tona je vrlo nisko te je posljedica potpuno uniformirani glas u cijelom vokalnom rasponu pjevača. Često se krivo misli da je belcanto samo poseban način interpretacije međutim postoji niz ostalih bitnih elemenata koji čine belcanto glas.

Rani razvoj tehnike bel canta usko je vezan uz razvoj talijanske *opere serije*.

### Značajni skladatelji

* 18. stoljeće: Giovanni Battista Bononcini, Baldassare Galuppi, Domenico Cimarosa, Alessandro Scarlatti, Antonio Vivaldi i ostali.
* 19. stoljeće: Gioacchino Rossini, Vincenzo Bellini, Gaetano Donizetti

### Veliki izvođači bel canta

* 19. stoljeće: Giuditta Pasta, Isabella Colbran, Maria Malibran, Giovanni-Battista Rubini, Mattia Battistini, Jenny Lind, Sophie Crüwell
* 20. stoljeće: Alessandro Bonci, Giacomo Lauri-Volpi, Luisa Tetrazzini, Tito Schipa, Rosa Ponselle, Maria Callas, Joan Sutherland, Marilyn Horne, Alfredo Kraus, Edita Gruberova, Luciano Pavarotti, Renato Bruson, Montserrat Caballé, Piero Capucilli, Franco Corelli, Carlo Cossutta
# Kalendarska godina

**Kalendarska godina** je izraz koji označava period između dva dana s istim nazivom u određenom kalendarskom sistemu.

U gregorijanskom kalendaru tako kalendarska godina počinje 1. januara (siječnja) a završava 31. decembra (prosinca).

Trajanje kalendarskih godina se u pravilu određuje prirodnim brojem dana, što dovodi do potrebe za interkalacijom s obzirom da se Zemlja oko Sunca okrene u prosjeku za 365,25 dana.

## Povezano

* Kalendar
* Reforma kalendara
* Fiskalna godina
* ISO 8601
* ISO datum tjedna
* Prijestupna godina
* Sezonska godina
* Godina
# Zoran Živković

Ime i prezime **Zoran Živković** nosili su ili nose:

* Zoran Živković (rukometaš) (r. 1945), srpski igrač i trener rukometa.
* Zoran Živković (pisac) (r. 1948), srpski pisac.
* Zoran Živković (političar) (r. 1960), političar i bivši premijer Srbije.
* Zoran Živković (fudbaler) (r. 1970), hrvatski fudbaler.
# Boris Tadić

|  |
| --- |
| Boris Tadić |
|
 |
|

---

Predsednik Srbije
 |
| **Na dužnosti** 11. jul 2004 – 5. april 2012
 |
| Predsjednik vlade
 | Vojislav Koštunica Mirko Cvetković
 |
| Prethodnik
 | Predrag Marković (v.d.) |
| Nasljednik
 | Slavica Đukić Dejanović (v.d.) |
|

---

ministar odbrane Srbije i Crne Gore
 |
| **Na dužnosti** 17. mart 2003 – 16. april 2004
 |
| Predsjednik
 | Svetozar Marović
 |
| Prethodnik
 | Velimir Radojević
 |
| Nasljednik
 | Prvoslav Davinić
 |
|

---

 |
| Rođen/a
 | 15. januara 1958.  (1958-01-15) Sarajevo, NR BiH, FNRJ (danas Bosna i Hercegovina) |
| Politička stranka
 | Demokratska stranka (1990 - 2014)
 |
| Suprug/a
 | Veselinka Zastavniković (1981–1997) Tatjana Tadić (1997–) |
| Alma mater
 | Univerzitet u Beogradu
 |
| Potpis
 |  |
| Website
 | Službeni website
 |

**Boris Tadić** (Sarajevo, 15. januar 1958), srpski političar i bivši predsednik Srbije i predsednik Demokratske stranke.

Rođen je 1958. godine u Sarajevu. Osnovnu i srednju školu završio je u Beogradu. Diplomirao je socijalnu psihologiju na univerzitetu u Beogradu. Bio je profesor psihologije u I beogradskoj Gimnaziji.

Osnovao je i bio prvi direktor Centra za razvoj demokratije i političke veštine.

Nakon promene vlasti u Srbiji, oktobra 2000. godine, izabran je za ministra telekomunikacija u Vladi Savezne Republike Jugoslavije. A u periodu 17. mart 2003. – 16. april 2004. bio je ministar odbrane Srbije i Crne Gore. Decembra te godine, bio je nosilac izborne liste Demokratske stranke na vanrednim izborima za Skupštinu Srbije. Februara 2004. godine, Tadić biva izabran za predsednika Demokratske stranke.

U drugom krugu izbora za predsednika Srbije, 27. juna 2004. godine, Tadić pobeđuje kandidata Srpske radikalne stranke Tomislava Nikolića i biva izabran za trećeg predsjednika Srbije. Svečano je stupio na dužnost 11. jula.

Na drugim izborima za predsednika Republike (koji su morali biti održani posle donošenja novog Ustava Srbije), 20. januara 2008. godine, Tadić u prvom krugu osvaja drugo mjesto. Međutim, u drugom krugu, (koji je održan 3. februara) uspeo je ponovo pobediti Tomislava Nikolića i osvojiti još jedan mandat na mestu šefa države.

Godine 2012. je formalno podneo ostavku na mesto predsednika kako bi se mogao takmičiti na predsedničkim izborima. Na njima je 21. maja u drugom krugu poražen od strane Tomislava Nikolića. U jesen 2012. je odustao od kandidature za novi mandat predsednika stranke, koji je posle skupštine preuzeo Dragan Đilas. Pred izvanredne izbore 2014. godine je izjavio da napušta Demokratsku stranku, nezadovoljan njenom odlukom da uđe u koaliciju sa Novom strankom Zorana Živkovića.

Boris Tadić govori engleski jezik i francuski jezik. Oženjen je i otac je dvoje dece.

## Vanjske veze

* Oficijelna prezentacija predsednika Republike Srbije
# Nenad Bogdanović

| Nenad Bogdanović |
| --- |
|  |
|

| Funkcija |
| --- |
| Funkcija |
71. gradonačelnik Beograda |
| Mandat |
2004 - 2007 |
|
Radmila Hrustanović |

 |
|

| Lični podaci |
| --- |
| Rođenje |
12. maj 1954 Beška, FNRJ |
| Smrt |
27. septembra 2007. (dob: 53) Beograd, Srbija |
| Politička stranka |
DS |
| Alma mater |
Univerzitet u Beogradu |
| Religija |
srpsko pravoslavlje |

 |

**Nenad Bogdanović** (12. 5. 1954. – 27. 9. 2007.) je bio srpski političar najpoznatiji po tome što je bio gradonačelnik Beograda.

Posle završene Matematičke gimnazije diplomirao je i magistrirao na Elektrotehničkom fakultetu. Bavio se telekomunikacijama, na istraživačkim i razvojnim, a potom i na menadžerskim poslovima, najpre u "Pupinu", a zatim i u drugim firmama iz ove oblasti.

Od 1992. član je Demokratske stranke, koja ga je već 1993. izabrala za predsednika zemunskog odbora, potom potpredsednika Gradskog odbora i poverenika za Beograd.

Bio je i potpredsednik ekspertske "Vlade za Beograd" DS-a i GSS-a do septembra 2000. i predsednik Gradskog odbora Beograda Demokratske stranke do 2004.

Od 2000. do 2004. bio je predsednik Izvršnog odbora Skupštine grada Beograda.

Od oktobra 2004. bio je gradonačelnik glavnog grada Srbije. Bio je prvi gradonačelnik Beograda izabran na neposrednim izborima za tu funkciju.

Umro 26.9.2007. posle kratke i teske bolesti u 54. godini života.

## Vanjske veze
# Bojan Pajtić

| Dr Bojan Pajtić |
| --- |
| Bojan Pajtić |
| Rođenje | 2. maja 1970.  (1970-05-02) Senta  |

**Bojan Pajtić** (Senta, 2. maja 1970.), srpski političar. God. 2004. izabran je za predsednika Izvršnog veća Autonomne Pokrajine Vojvodine.

Rođen je 1970. godine u Senti. Osnovnu i srednju školu (pravni smer), završio je u rodnom gradu. Diplomirao je na Pravnom fakultetu u Novom Sadu, gde je oktobra 1996. godine izabran u zvanje asistenta pripravnika na predmetu Obligaciono pravo. Na matičnom fakultetu odbranio je magistarsku tezu pod nazivom Fiducijarni sporazumi kao sredstvo obezbeđenja obligaciono-pravnih potraživanja.Zvanje doktora pravnih nauka stekao je 16.juna 2008.kada je odbranio doktorsku disertaciju na temu:"Bračni imovinski ugovor".

Objavljivao je radove u časopisima: *Zbornik radova Pravnog fakulteta u Novom Sadu*, *Zbornik radova Pravnog fakulteta u Nišu*, *Pravo, teorija i praksa*, *Pravni život* i u drugim stručnim časopisima.

Kao član Demokratske stranke početkom 2000. godine je preuzeo dužnost člana Izvršnog odbora Skupštine grada Novog Sada, zaduženog za opštu upravu i propise. Nakon lokalnih izbora održanih u septembru iste godine, izabran je za potpredsednika Izvršnog odbora. Od 2001.godine obavljao je dužnost poslanika kao i predsednika Zakonodavnog odbora Narodne skupštine Republike Srbije. Od 2003.obavljao je funkciju šefa poslaničke grupe DOS, a 2004.izabran je za šefa poslaničke grupe Demokratske stranke u Narodnoj skupštini Republike Srbije.
Na sednici Skupštine AP Vojvodine, 1.novembra 2004.godine, izabran je za predsednika Izvršnog veća AP Vojvodine, a na ovu dužnost ponovo je izabran 16.jula 2008.godine. Na sednici Skupštine AP Vojvodine od 11.jula 2012.godine, izabrana je nova Vlada AP Vojvodine, a dr Bojan Pajtić za predsednika.

Bivši je predsednik Demokratske stranke.
Pored srpskog, govori engleski i mađarski jezik

## Vanjske veze

* Biografija Bojana Pajtića na stranici Demokratske stranke Arhivirano 2012-11-29 na Wayback Machine-u
* Zvanični tviter nalog Bojana Pajtića
# Rasim Ljajić

| Rasim Ljajić |
| --- |
| Rasim Ljajić |
| Rođenje | 28. januara 1964.  (1964-01-28) |

**Rasim Ljajić** (Novi Pazar, 28. 1. 1964) je predsednik Sandžačke demokratske partije i trenutni ministar rada i socijalne politike u Vladi Republike Srbije.

## Biografija

Rasim Ljaljić je rođen 28. 1. 1964. u Novom Pazaru, gde je završio osnovnu školu i gimnaziju. Medicinski fakultet završio je u Sarajevu. U periodu od 1989. do 2000. godine radio je kao novinar za brojne dnevne i periodične listove na prostoru bivše SFRJ.

Politikom se bavi od 1990. godine, kada je izabran za generalnog sekretara SDA Sandžaka. Od 1994. godine predsednik je Koalicije Sandžak, koja je 2000. godine preimenovana u Sandžačku demokratsku partiju. 2009. je osnovao Socijaldemokratsku partiju Srbije čiji je današnji predsednik.

Posle petooktobarskih promena izabran je za ministra za nacionalne i etničke zajednice u Vladi SRJ. Nakon izbijanja krize na jugu Srbije, u decembru 2000. godine imenovan je za potpredsednika Koordinacionog tela za opštine Preševo, Bujanovac i Medveđa. U avgustu 2001. godine imenovan je za potpredsednika Koordinacionog centra za Kosovo i Metohiju.

Nakon potpisivanja Beogradskog sporazuma marta 2003. godine izabran je za ministra za ljudska i manjinska prava u Savetu ministara SCG. Od 2003. do 2006. godine obavljao je dužnost kopredsednika Mešovitog komiteta za ekonomsku saradnju sa mnogim arapskim zemljama. Od jula 2004. predsednik je Nacionalnog saveta za saradnju sa MKTJ, a od jula 2006. koordinator za sprovođenje Akcionog plana za završetak saradnje sa MKTJ. Od septembra 2005. godine predsednik je Koordinacionog tela za opštine Preševo, Bujanovac i Medveđa.

## Vanjske veze

*
# Za evropsku Srbiju

| **Za evropsku Srbiju** |
| --- |
| Lider
 | Boris Tadić
 |
|  |
|  |
| Osnovana
 | 2008
 |
| Raspuštena
 | 2011
 |
| Sedište
 | Beograd
 |
| Država
 |  Srbija
 |
|  |
| Ideologija
 | evropeizam
 |
| **Politička pozicija** | centar
 |
|  |

**Za evropsku Srbiju (ZES)** je bila politička koalicija srpskih stranaka proevropske i pro-zapadne orijentacije osnovana 2008. godine, a koju je vodio predsednik Republike Srbije|predsednik Srbije]] Boris Tadić i njegova Demokratska stranka. Osnovana je u proleće nedugo nakon raspada dotadašnje parlamentarne većine izazvane proglašenjem nezavisnosti Kosova u februaru, a pred izvanredne izbore u maju iste godine.

Stranke koje su ušle u koaliciju su bile:

* Demokratska stranka
* G17 plus
* Sandžačka demokratska partija
* Srpski pokret obnove (SPO)
* Liga socijaldemokrata Vojvodine
* Srpska lista za Kosovo i Metohiju

Za tu je koaliciju bilo karakteristično da je predstavljala model velikog šatora, odnosno političke koalicije koja je trebala okupiti što je moguće više političkih stranaka, često sa suprotstavljenim ideologijama ili programima. To je dovelo do svojevrsnog "preslagivanja" na srpskoj političkoj sceni, pa se tako pro-zapadnoj Demokratskoj stranci priključio Srpski pokret obnove koji se dotada smatrao "tvrdom" nacionalističkom strankom, dok je radikalno anti-nacionalistička LSV napustila dotadašnji savez sa LDP-om. Osim najosnovnijih ciljeva, kao što su nastavak demokratskih reformi i ulazak ulazak Srbije u EU, glavna svrha koalicije je bilo sprečavanje rasipanja glasova koje bi dozvolilo da nacionalistička SRS postane najjači blok u Skupštini i sastavi vladu.

Koalicija Za evropsku Srbiju je u tome uspela, te je osvojila 39 % glasova i 102 od 250 mesta u Skupštini. Posle je formirala vladu uz pomoć Socijalističke partije Srbije.

Godine 2011. je iz koalicije izašao SPO zbog neslaganja oko politike prema Kosovu, a potom i G17 Plus od koga je kasnije stvorena nova stranka Ujedinjeni regioni Srbije.

Pred izbore 2012. je Tadić okupio novu koaliciju pod naslovom Izbor za bolji život — Boris Tadić.
# Izbor za bolji život

| **Izbor za bolji život – Boris Tadić** |
| --- |
| Lider
 | Boris Tadić, Dragan Đilas
 |
|  |
|  |
| Osnovana
 | 2012
 |
| Sedište
 | Beograd
 |
| Država
 |  Srbija
 |
|  |
| Ideologija
 | evropeizam
 |
|  |

**Izbor za bolji život – Boris Tadić** je politička koalicija u Srbiji. Predvođena od strane predsednika i lidera DS-a Borisa Tadića.

Koalicija je stvorena za vreme srpskih parlamentarnih izbora 2012, nakon što je Srbija dobila kandidaturu za članstvo u Evropskoj uniji.

## Nastanak

Dana 16. marta 2012. javnosti je predstavljena koalicija okupljena oko Demokratske stranke.

Stranke koje su ušle u koaliciju:

* Demokratska stranka
* Socijaldemokratska partija Srbije
* Liga socijaldemokrata Vojvodine
* Zeleni Srbije
* Demokratski savez Hrvata u Vojvodini
* Demohrišćanska stranka Srbije

## Reference

## Vanjske veze

* Izbor za bolji život — Boris Tadić (zvanični sajt) Arhivirano 2012-05-06 na Wayback Machine-u
# Miroslav Vasin

**Miroslav Vasin je predsednik Pokrajinskog odbora Demokratske stranke za Vojvodinu i Sekretar za privredu, zapošljavanje i ravnopravnost polova u Vladi AP Vojvodine.**

Rođen je 18. juna 1955. godine.

Završio je gimnaziju u Bečeju i Pravni fakultet u Beogradu.

Od 1979. do 1981. radio je u preduzeću “Fadip” iz Bečeja. Potom prelazi na mesto direktora pravnih poslova u Hemijskoj industriji Novi Sad (HINS). Od 1990. do 2002. godine radio je u kompaniji Albus” kao pomoćnik generalnog direktora. Nalazio se na mestu predsednika Upravnog odbora istog preduzeća od 1991. do 1995. godine.

Član je Saveta za zapošljavanje Republike Srbije, član Saveta za zaštitu na radu Republike Srbije, član Saveta za izbegla, prognana i raseljena lica.

Od 2008. godine obavlja funkciju pokrajinskog sekretara za rad, zapošljavanje i ravnopravnost polova.

Za predsednika Pokrajinskog odbora Demokratske stranke za Vojvodinu izabran je na izbornoj skupštini Pokrajinskog odbora DS održanoj 9. marta 2013. godine.

Član je republičkog Saveta za zapošljavanje, član je Saveta za zaštitu na radu Republike Srbije, kao i Saveta za izbegla, prognana i raseljena lica.

Član je Demokratske stranke.

Bio je sudija u Sudu časti Privredne komore SFRJ.

Oženjen je i ima troje dece.

## Vanjske veze

* [1] Arhivirano 2015-06-26 na Wayback Machine-u
* [ Arhivirano 2015-06-26 na Wayback Machine-u] Arhivirano 2015-06-26 na Wayback Machine-u
* [ Arhivirano 2015-06-26 na Wayback Machine-u]
* [ Arhivirano 2015-07-02 na Wayback Machine-u] Arhivirano 2015-07-02 na Wayback Machine-u
# Zoran Alimpić

| Zoran Alimpić |
| --- |
| Zoran Alimpić |
| Rođenje | 20. augusta 1965.  (1965-20-20) Pančevo  |
| Zanimanje | inženjer |

**Zoran Alimpić** (Pančevo, 20.10. 1965. - ) je srpski političar.

Od 1968. živi u Beogradu gdje je završio osnovnu i srednju školu, kao i Šumarski fakultet. Politikom se bavi od 1992. kada je izabran za mjesto odbornika Skupštine opštine Čukarica. Od 1996. je član Gradske skupštine Beograda, a bio je na čelu Skupštine opštine Čukarica od 1997. do 2004. U julu 2004. je kao član Demokratske Srbije postao poslanik Narodne skupštine Srbije.

Posle izbora 2004. je bio predsednik Skupštine opštine Beograd, a po smrti gradonačelnika Nenada Bogdanovića 2007. je bio vršilac dužnosti gradonačelnika.

## Vanjske veze

* Chairman of the Assembly Arhivirano 2008-02-06 na Wayback Machine-u
# Vladan Batić

|  |
| --- |
| Vladan Batić Владан Батић |
|

---

ministar pravde
 |
| **Na dužnosti** 25. januar 2001. – 3. mart 2004.
 |
| Nasljednik
 | Zoran Stojković
 |
|

---

 |
| Rođen/a
 | (1949-jula-27)27. jula 1949. Obrenovac, NR Srbija, FNRJ
 |
| Umro/la
 | 29. decembra 2010. (dob: 61) Obrenovac, Srbija
 |
| Politička stranka
 | Demohrišćanska stranka Srbije
 |
| Alma mater
 | Beogradski pravni fakultet
 |

**Vladan Batić** (Obrenovac, 27. jula 1949 - Obrenovac, 29. decembra 2010) je bio srpski političar. Po profesiji je doktor pravnih nauka. Do ulaska u politiku, radio je kao advokat. Osnivač je i predsednik Demohrišćanske stranke Srbije (DHSS). Bio je aktivan učesnik događaja 5. oktobra 2000. godine. U periodu od 2000-2003 bio je ministar pravde Srbije. 2004. godine bio je kandidat za predsednika Srbije.
Umro je 29. decembra 2010. u 61. godini.

## Povezano

* Spisak ministara pravde Srbije

## Vanjske veze

* Govor nad odrom Zorana Đinđića Arhivirano 2007-07-02 na Wayback Machine-u
* Preminuo lider DHSS Vladan Batić Arhivirano 2011-03-21 na Wayback Machine-u